Quan Zhou Wu

Quan Zhou Wu (Algeciras, Espainia, 1989ko abenduaren 5a) idazle, ilustratzaile, komikigile eta diseinatzailea da. Umorea erabiliz arrazakeria lantzen du bere irudi eta istorioekin.

 Biografia 
Guraso txinatarrak ditu, Qingtian eskualdekoak (Zhejiang probintzian), eta laurogeiko hamarkadaren amaieran Andaluziara joan eta jatetxe txinatar bat kudeatu zuten bertan. Urte batzuetara, familia Malagara joan zen eta bertan ikasi zuen Batxilergo Artistikoa eta ondoren Diseinu Grafikoa, Ingalaterran. Haurtzaroan manga irakurri eta animea ikusten bazuen ere, luzaroan alde batera utzi zuen marrazkigintza mota hau.

 Lan ibilbidea 
2013ko urrian, Mediaseten diseinatzaile grafiko aritzen zen bitartean bere bizitzaren historia argitaratu zuen webkomiki baten bitartez. Horietako irudi batzuk El País-eko bertsio digitalean argitaratu ziren, 2014ko urtarriletik 2016ko irailera bitartean.  2015ean Astiberrik bere esperientzian oinarritutako komiki bat idaztea proposatu zion Gazpacho agridulce eta bi urte geroago, Andaluchinas por el mundo. Azken honetan, bere ahizpen istoriak ere agertzen dira.

Radio 3-eko Hoy empieza todo saioan ere parte hartu du, eta hainbat artikulu eta ilustrazio idatzi ditu eldiario.es eta Vogue aldizkarietarako. Era berean, Espainian, Estatu Batuetan, Suedian, Txinan eta Taiwanen arrazismoari eta nortasunari buruzko tailerrak eman ditu komikiak baliatuz, «Emociones ilustradas» lemapean.

Ilustratzaile gisa, hainbat proiektutan egin du lan, hala nola Gasteiz, Bilbo, Getxo, Basauri edota Leioako udalen arrazakeriaren aurkako estrategietan.

 Estiloa 
Haren komiki eta irudiek oinarri autobiografiko handia dute, eguneroko bizitza eta familiaren erretratua dira haren motibo ohikoenetako batzuk, umorezko osagai batekin betiere. Bereziki, arrazismoarekin, integrazioarekin eta nortasunarekin lotutako gaiak jorratzen ditu, migratzaileen eta Espainiako populazioaren arteko bizikidetzari buruz gogoeta eginez eta Espainiako ondorengo asiar komunitatearekiko aurreiritziak salatuz.

 Argitalpenak 

 La agridolce vita. (2023, Astiberri)
 Gente de aquí, gente de allí. (2020, Astiberri)
 Andaluchinas por el mundo. Gazpacho agridulce 2. (2017, Astiberri)
 Gazpacho agridulce. Una autobiografía chino-andaluza. (2015, Astiberri)

 Beste autore batzuekin batera 
 Lecturas a domicilio. Libro morado. (2020, Astiberri)
 El gran libro de los niños extraordinarios. (2018, Silonia) Nuria Labarirekin batera.

 Erreferentziak 

 Kanpo estekak 
 Web orri pertsonala

Kategoria:Algecirastarrak
Kategoria:Espainiako ilustratzaileak
Kategoria:Historietistak
Kategoria:Emakume ilustratzaileak
Kategoria:Espainiako komikigileak
Kategoria:Giza eskubideen aldeko emakumeak
Kategoria:Giza eskubideen aldeko ekintzaileak
Kategoria:Komikigileak
Kategoria:Emakume komikigileak